Z A P I S N I K
sa 21. sjednice Općinskog vijeća

Općine Podravske Sesvete, održane dana 
17. travnja  2019. godine

u prostorijama Općine, Ivana Mažuranića 1
         Sjednica je sazvana putem KLASA: 021-05/19-01/07, URBROJ: 2137/24-19-1 od 11. travnja 2019. godine.
         Sjednicu je otvorio predsjednik Općinskog vijeća Vlado Halusek, u 19.05 sati.

            Sjednici su nazočni:                                                    Sjednici nisu nazočni:                                         

a) članovi Općinskog vijeća:

 






1.Josip Rep                    

1. Marko Derežić                                                                                             

2. Vlado Halusek                                                             

3. Silvana Kolar                                                          
4. Zlatko Miloš 

5. Dražen Nađ 
6. Branko Rođak
7. Darko Štefanić 

8. Renata Štefec

9. Vladimir Tudić 

10. Ivan Šerbeđija

b) ostali nazočni:

1. Boris Poljanac, pročelnik Jedinstvenog upravnog odjela

2. Jasminka Miloš, računovodstveni referent, zapisničar
Prihvaćanje Zapisnika sa 20. sjednice Općinskog vijeća Općine Podravske Sesvete

     Predsjednik vijeća Vlado Halusek otvara raspravu.
     Vijećnik Branko Rođak predlaže da se  Zapisnik ponovno napiše i da u njemu piše sve što se raspravlja. U Zapisniku nije napisano o stvarima o kojima je govorio. Nije napisano što je odgovorio načelnik Ferdinandovca kod izlaganja oko smetišta, zatim oko ove zgrade za rušenje, oko igraonice je trošak –nije trošak što je raspravljao sa Sitekom. Traži da se u Zapisnik upiše sve što je govorio.    
     Pročelnik se uključuje u raspravu te navodi da se po Poslovniku usvaja skraćeni Zapisnik, a vijećnici mogu izričito tražiti da se njihove izjave koje žele unesu u Zapisnik.
     Vijećnik Vladimir Tudić pita predsjednika vijeća da li se on slaže sa rečenicom iz Zapisnika „Nakon žustre rasprave predsjednik vijeća u 18.30 sati određuje pauzu od 30 minuta“, na što mu predsjednik odgovara da se ne slaže jer to nije bilo nakon žustre rasprave nego nakon provokacije načelnika i da to tako treba pisati u Zapisniku. Zapisničar Jasminka Miloš navodi da se ne može napisati da je sjednica prekinuta radi provokacije načelnika jer to bi značilo da se u zapisnik unosi osobno mišljenje što nije u redu jer kad je predsjednik prekidao sjednicu nije rekao da je prekida radi provokacije načelnika. Predsjednik odogovara da nije imao priliku izreči svoje mišljenje zbog galame ali bilo je provociranja što se vidi na snimci. Zapisničar Jasminka Miloš ponavlja da ne može tako napisati jer bi to bilo njezino mišljnje na što joj predsjednik odgovara da to nije njezino nego njegovo mišljenje i da napiše da on izjavljuje i sada i onda na prošloj sjednici da je zbog provokacije načelnika prekinuta sjednica.
    S obzirom da više nije bilo rasprave predsjednik predlaže da se ove izmjene unesu u Zapisnik te da se on ponovno pošalje na usvajanje na idućoj sjednici.

    Predsjednik konstatira da je sjednici nazočno 10  članova Općinskog vijeća od ukupno 11 članova Općinskog vijeća, te sukladno tome ono može pravovaljano odlučivati. 

   Predsjednik traži da se evidentira da na sjednici nisu prisutni načelnik i zamjenik načelnika.

   Vijćnik Dražen Nađ pita pročelnika da li se sjednica može održati bez načelnka ili njegovog zamjenika, na što pročelnik odgovara da se sjednica može održati i bez njih jer vijeće je to koje donosi odluke kako će raditi da li s njima ili bez njih.
    Vijećnik Dražen Nađ pita pročelnika da li je on obaviješten razlozoma nedolaska načelnika ili njegovog zamjenika. Pročelnik odgovara da oni njega ne moraju obavještavati nego predsjednika vijeća. Vijećnik Dražen Nađ postavlja isto pitanje predsjedniku vijeća, na što predsjednik odgovara da nije obaviješten o razlozima njihovog nedolaska.

    Predsjednik vijeća predlaže da s obzirom da nema načelnika ni njegovog zamjenika da se Aktualni sat ne održi i da se ne pišu pitanja, a Dnevni red da ima samo jednu točku „Različito“ , i da se sjednica zaključi, a ove druge dvije točke da budu za kasnije.

    Vijećnik Vladimir Tudić pita da li vijeće može donijeti odluku da načelnik mora biti prisutan na sjednici, na što mu pročelnik odgovara da vijeće ne može donijeti takvu odluku već samo odluku da li će održati sjednicu s njima ili bez njih.

    Predsjednik daje na glasovanje prijedlog da se Aktualni sat ne održi, a nakon glasovanja  konstatira da je sa 8 glasova  „ZA“ i 2 glasa „SUZDRŽANI“ prihvaćen prijedlog da se Aktualni sat ne održi.

  Predsjednik vijeća daje prijedlog da Dnevni red sadrži samo jednu točku „Razno“.

  Nakon provedenog glasovanja predsjednik konstatira da je sa 6 glasova „ZA“ i 4 glasa „PROTIV“ prijedlog usvojen.

   Predsjednik vijeća navodi da se situacija oko osamostaljenja škole mijenja iz dana u dan, na što vijećnica Renata Štefec daje primjedbu da je to bila točka dnevog reda koja je skinuta.
   Predsjednik daje na glasovanje Dnevni red  i nakon provedenog glasovanja predsjednik konstatira da je sa 6  glasova „ZA“ i 4 glasa „PROTIV“ Dnevni red usvojen i  glasi:

                                                    D N E V N I    R E D:
1. Razno
Točka 1.

                                                                      Razno **************************************************************************
       Predsjednik vijeća ponovno predlaže da ako se želi jeftinije izgraditi most da se udruzi Prek prebaci 10% sredstava koja su predviđena za tu izgradnju.
      S obzirom da više nije bilo pitanja niti rasprave predsjednik vijeća zatvara sjednicu u 19.15 sati.
Zapisničar:                                                                                       Predsjednik :
Jasminka Miloš                                                                            dr.sc. Vlado Halusek, prof.
1

